Hamtramck

Hamtramck er en by i Wayne County i den amerikanske delstaten Michigan. Hamtramck er omgitt av Detroit bortsett fra en liten grense i vest med Highland Park som også er omgitt av Detroit. Byen ble oppkalt etter en fransk-kanadisk oberst ved navn Jean François Hamtramck som var den første amerikanske kommandanten av Fort Shelby, festningen ved Detroit.

Hamtramck ble opprinnelig bosatt av tyske gårdbrukere, men polske immigranter ankom i masser da brødrene Dodge åpnet sin fabrikk i 1914. Polakker utgjør fortsatt en betydelig andel av befolkningen. Byen blir noen ganger forvirret med Poletown, et tradisjonelt polsk nabolag som for det meste ligger i Detroit, men som omfatter en liten del av Hamtramck. I 2000 var 22 % av Hamtramcks befolkning av polsk avstamning; i 1970 var den 90 % polsk.

De siste 30 årene, har det vært stor immigrasjon fra midtøsten (spesielt Jemen) og Sør-Asia (spesielt Bangladesh). I 2000, var byens utenlandskfødte befolkning på 41,1 %, som gjør den til Michigans mest internasjonalt mangfoldige by.

 Oppsummert historie 
 1796: Oberst Jean François Hamtramck tar kontroll over Detroit etter evakueringen av britiske tropper.
 1798: Bosetningen Hamtramck ble etablert.
 1901: Hamtramck fikk landsbystatus.
 1908: Sankt Florian's parish blir den første katolske kirke i Hamtramck
 1910: Dodge Brothers Motor Car Company starter planleggingen av bilproduksjon i Hamtramck, europeisk immigrasjon.
 1914: Dodge Brothers setter i gang produksjon i byen.
 1922: Hamtramck får bystatus for å være uavhengig av Detroit; Peter C. Jezewski blir den første ordføreren.
 1926: St. Florian's nåværende kirkebygning blir bygd.
 1959: Vant Little League World Series i baseball.
 2000: Hamtramck går under statlig administrasjon etter underskudd i million dollarklassen og politiske tumulter.
 2006: Hamtramck går ut av statlig administrasjon.

 Demografi 
Ifølge folketellingen i 2000,City of Hamtramck, Michigan – Official WebSite  var oppga innbyggerne følgende etnisk avstamning"

 Polsk 22,9 %
 Svart eller afro-amerikansk 15,1 %
 bosnisk 10,5 %
 arabisk (ekskludert irakisk og libanesisk) 8,2 %
 indisk 5,4 %
 ukrainsk 3,2 %
 tysk 2,9 %
 albansk 2,8 %
 bangladeshisk 2,7 %
 irsk 2,2 %
 italiensk 1,8 %
 russisk 1,4 %
 engelsk 1,1 %
 fransk (bortsett fra baskisk) 0,8 %
 libanesisk 0,7 %
 skotsk 0,7 %
 meksikansk 0,6 %
 pakistansk 0,6 %
 makedonsk 0,5 %
 irakisk 0,5 %

3,1 % av befolkningen i Hamtramck var av albansk avstamning. Dette gjør byen til den nest største albanske byen i USA i forhold til innbyggertall, etter Fairview, Nord-Carolina.

 Kultur 
Hamtramck blomstret fra 1910 til 1920 da tusenvis av immigranter fra Europa, og spesielt Polen ble tiltrukket av den voksende bilindustrien. Byen har senere blitt mer etnisk mangfoldig men mange familier, gatenavn og bedrifter bærer fortsatt preg av byen polske immigranter. En senere undersøkelse fant at det ble snakket 26 forskjellig morsmål blant skolebarn i Hamtramck. Byens motto er "A League of Nations".

Byen tiltrekker seg mange artister og kunstnere fra Detroitområdet.

 Økonomi 
General Motors Detroit/Hamtramckfabrikk, er en av bilprodusentens hovedfabrikker, og lager Cadillac DTS og Buick Lucerne. GM har erklært at de vil begynne å produsere den ny hybridbilen Chevrolet Volt på fabrikken i 2010.

Polish Art Center på 9539 Joseph Campau Street, er en lokal institusjon i Hamtramck hvor man kan finne polske kunstgjennstander, bøker, mat samt kunst fra andre steder i Europa. Senteret har en uvanlig samling med plakater fra kommunistidens Polen.

Kjøttproduktprodusenten Kowalski Sausage Co. holder til på 2270 Holbrook Street.

Referanser

Eksterne lenker

 (en) Hamtramck Chamber of Commerce

Kategori:Byer i Wayne County i Michigan
Kategori:Byer i Michigan